ཕྱི་རོལ་པའི་ལས་བྱ་བས་ང་ཚོས་ཁྱེད་ཀྱི་ཡིག་ཤུབས་འདི་ལ་ལག་པ་འཆང་ཆོག་གི་མེད།ཡིག་ཤུབས་ནང་ལ་འོས་ཤོག་ཡོད་དམ་ཞེས་དྲིས་བྱུང་།དེ་ལ་ཡོད་ཅེས་ལན་བཏབ་པ་ཡིན།དེས་ན་འབྱར་རྩི་འདིས་ཡིག་ཤུབས་ཀྱི་ཁ་སྦྱར་རོགས་གནང་ཟེར།ངས་དེ་ལྟར་སྦྱར་བ་ཡིན།དེ་ནས་ངའི་མདུན་གྱི་རྨོ་ལགས་དེས་ཡིག་ཤུབས་ཀྱི་སྟེང་དུ་མིང་རྟགས་དང་ཟླ་ཚེས་བཏབ།མོའི་ལས་རོགས་ཀྱིས་ཀྱང་དེ་ལྟར་མིང་རྟགས་བཏབ།དེ་ནས་འོས་ཤོག་ཅན་གྱི་ཡིག་ཤུབས་དེ་ངའི་ལག་ཏུ་བཞག་བྱུང་།ངས་དེ་འཁྱེར་ནས་འོས་སྒམ་ཡོད་ས་ལ་ཕྱིན་པ་ཡིན།དེར་ཡང་རྨོ་ལགས་ཤིག་འགྲེངས་ནས་འདུགམོས་འོས་ཤོག་དེ་འོས་སྒམ་དུ་ཇི་ལྟར་འཕེན་དགོས་པའི་ལམ་སྟོན་གནང་བྱུང་།དེ་ལ་གུས་ལུགས་བཅས་འོས་ཤོག་དེ་འོས་སྒམ་དུ་འཕངས་པ་ཡིན།དེ་ནས་མོས་ངས་འོས་འདེམས་བྱས་པ་ཡིན།ཁྱེད་ཀྱིས་འོས་འདེམས་ཨེ་བྱས།ཞེས་པའི་ཡིག་འབྲུ་འཁོད་པའི་བྲང་འདོགས་སྦྱར་བྱང་ཞིག་ང་ལ་སྤྲད་བྱུང་།